ΣΩΜΑΤΕΙΟ ΕΡΓΑΖΟΜΕΝΩΝ

ΝΟΣΟΚΟΜΕΙΟΥ ΚΑΛΑΜΑΤΑΣ

Οι ΔΕ Β. Νοσηλευτές ασκούν πλήρη και υπεύθυνα νοσηλευτικά καθήκοντα και αντικείμενο της εργασίας τους είναι η παροχή νοσηλευτικής φροντίδας σε ασθενείς.

Βιώνουν κοινές εργασιακές συνθήκες με τους ΤΕ και ΠΕ νοσηλευτές και κατά συνέπεια η ένταξη τους  στον ενιαίο νοσηλευτικό κλάδο  με διακριτές κατηγορίες  είναι μονόδρομος.

Η προάσπιση της ενότητας  στη νοσηλευτική κοινότητα λόγω της ιδιαιτερότητας του επαγγέλματος είναι αναγκαία την συγκεκριμένη χρονική στιγμή περισσότερο από ποτέ.

Η ένταξη των ΔΕ Β. νοσηλευτών στον ενιαίο νοσηλευτικό κλάδο δεν αποτελεί απειλή υποβάθμισης των πτυχίων των ΤΕ και ΠΕ κατηγοριών νοσηλευτικού προσωπικού.

Οι ΔΕ Β. νοσηλευτές  αποδεικνύουν καθημερινά την επαγγελματική τους επάρκεια και για άλλη μια φορά εν μέσω της πανδημίας του covid 19 κλήθηκαν να προσφέρουν ποιοτικές υπηρεσίες υγείας για την προαγωγή της υγείας των ασθενών.

Το Σωματείο εργαζομένων συμμετείχε στην προηγούμενη και  συμμετέχει σήμερα 21/5/2020 στην στάση εργασίας που προκήρυξε η ΠΟΕΔΗΝ στηρίζοντας την δημιουργία ενιαίου νοσηλευτικού κλάδου .

                                                        Για το Δ.Σ

               Ο  Πρόεδρος                                       Η Γραμματέας

          Τσιλίκας Δημήτριος                             Μπλέκου Θεανώ